**Csongrád Város Önkormányzata Képviselő-testületének .../.... (...) önkormányzati rendelete**

*(Tervezet)*

**Csongrád város 2021. évi pénzügyi tervének végrehajtásáról**

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőt rendeli el.

**1. §**

A Csongrád város 2021. évi költségvetési tervének végrehajtásáról szóló beszámolót a Képviselő-testület a rendelet 1., 2., 3., 4., 5. mellékletében foglaltak szerinti részletezésben

***a)* 4.992.493.915 Ft bevételi főösszeggel,**

***b)* 4.559.065.250 Ft kiadási főösszeggel,**

***c)* 433.428.665 Ft alaptevékenység maradványával,**

***d)* 23.981.116.246 Ft eszköz-forrás összeggel**

állapítja meg.

**2. §**

Ez a rendelet a kihirdetését követő napon lép hatályba.

|  |  |
| --- | --- |
| Bedő Tamás  polgármester | dr. Juhász László  jegyző |

**Általános indokolás**

Az államháztartásról szóló 2011. évi CXCV. törvény (továbbiakban: Áht.) 91. § (1) bekezdésében foglaltak szerint a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. Az önkormányzat 2021. évi zárszámadásáról szóló rendelet megalkotása indokolt annak érdekében is, hogy a 2021. évi kötelezettséggel terhelt maradványok 2022. évi költségvetési évre történő áthozatala megtörténhessen.

**Részletes indokolás**

1. **§-hoz**

Csongrád Városi Önkormányzatnak 2021. évi költségvetési bevételi, kiadási főösszegeinek teljesítéseit, az alaptevékenység maradványát, valamint a mérleg eszköz-forrás összegeit tartalmazza. Szintén ez a § tartalmazza a rendelet mellékleteinek a felsorolását.

1. **§-hoz**

Hatályba léptető rendelkezést tartalmaz.